b'\n_START_ARTICLE_\nCandombl\xc3\xa9\n_START_PARAGRAPH_\nCandombl\xc3\xa9 (begrepet antas \xc3\xa5 stamme fra bantu (kimbundu) av ordene ka-ndombe-mbele, og bety: \xc2\xablite hus for innvielse av farget person\xc2\xbb  , men som av noen kilder ogs\xc3\xa5 antas \xc3\xa5 bety \xc2\xabdans til \xc3\xa6re for gudene\xc2\xbb  ) er en synkretisk afro-brasiliansk religion basert p\xc3\xa5 afrikanske trosretninger fra forskjellige deler av kontinentet, for eksempel de fra yorub\xc3\xa1-, fon- og bantu-stammene , iblandet elementer fra katolisismen . Denne brasilianske religionen har ingen skriftlige, hellige verk, men er f\xc3\xb8rt videre muntlig fra generasjon til generasjon , selv om candombl\xc3\xa9 er p\xc3\xa5virket av den hellige teksten Odu If\xc3\xa1 fra If\xc3\xa1-kulten . Religionen oppsto med de afrikanske slavene som ble brakt til Brasil i perioden 1549 til 1888 . Noen hevder at religionen er monot\xc3\xa9istisk   mens andre mener den kan defineres som polyteistisk . Candombl\xc3\xa9 har ingen teser om godt eller ondt, eller synd, men religionen tror p\xc3\xa5 reinkarnering og karma (odu  )  . Candombl\xc3\xa9s kirker er hus som kalles terreiro  og \xc2\xabcasa de santos\xc2\xbb (helgenes hus). Candombl\xc3\xa9 sin liturgi inneholder perkusjon, sang, dans og offergaver, ogs\xc3\xa5 dyreofring ._NEWLINE_Candombl\xc3\xa9 best\xc3\xa5r av flere sekter, som kalles \xc2\xabnasjoner\xc2\xbb. Tre viktige nasjoner er Ketu (Yorub\xc3\xa1 el. Nag\xc3\xb4), Jeje (Fon), og Angola (Bantu) . F\xc3\xb8rstnenvnte nasjon regnes som den viktigste og mest innflytelsesrike retningen innenfor candombl\xc3\xa9 . De enkelte nasjoner har ogs\xc3\xa5 forskjellige sekter, som f.eks. Candombl\xc3\xa9 Keto Angola, Candombl\xc3\xa9 Keto Giro osv . Candombl\xc3\xa9 st\xc3\xa5r spesielt sterkt i den nord\xc3\xb8stlige delstaten Bahia, men praktiseres i hele Brasil, og ogs\xc3\xa5 andre s\xc3\xb8ramerikanske land. Candombl\xc3\xa9 har forskjellige navn avhengig av hvor i Brasil en snakker om fenomenet, og hvem som snakker om det. Begrepet \xc2\xabBatuque\xc2\xbb brukes i staten Rio Grande do Sul, der hovednasjonen (retningen) av candombl\xc3\xa9 er oi\xc3\xb3-ijex\xc3\xa1 , og i staten Pernambuco kalles religionen \xc2\xabShango\xc2\xbb eller \xc2\xabXang\xc3\xb3\xc2\xbb, og hovednasjonen er egba  ._NEWLINE_Religionen var opprinnelig praktisert av de brasilianske slavene. Til tross for at candombl\xc3\xa9 var forbudt praktisert av den katolske kirke samt kriminalisert av myndighetene i enkelte perioder, og da spesielt under president Getulio Vargas, har candombl\xc3\xa9 v\xc3\xa6rt levedyktig i nesten 500 \xc3\xa5r. De klarte \xc3\xa5 skjule den religi\xc3\xb8se praksisen med dyrkelse av candombl\xc3\xa9s orixas ved \xc3\xa5 g\xc3\xb8re bruk av katolske helgenfigurer som representerte candombl\xc3\xa9s guddommer, og slik kom synkretisimen inn. Candombl\xc3\xa9 ekspanderte kraftig etter at slaveriet ble forbudt i 1888. Ved folketellingen i 2010 oppga  personer at de hadde candomb\xc3\xa9 som sin religion.\n_START_SECTION_\nOdu\n_START_PARAGRAPH_\nOdu er et ord som kommer fra Yoruba, og betyr blant annet skjebne. Innen candombl\xc3\xa9 tror en at hvert menneske har sin bestemte skjebne, og de 16 viktigste odu dekker alle menneskers skjebne. Ved \xc3\xa5 studere candombl\xc3\xa9s odu-er vil en f\xc3\xa5 en bedre forst\xc3\xa5else av sin egen skjebne._NEWLINE_Odu er et begrep som brukes innen den s\xc3\xa5kalte If\xc3\xa1-kulten, som er en tradisjonell, afrikansk (Nigiera) religion som har p\xc3\xa5virket mange andre afrikanske religioner som ble spredt verden rundt, som f,eks. Lekum\xc3\xad (santeria) i USA, Cuba og Puerto Rico, Voudoun p\xc3\xa5 Haiti, Shango i Cuba . Og det er herfra begrepet om odu har trengt inn i candombl\xc3\xa9. If\xc3\xa1 er et afrikansk orakel og et sp\xc3\xa5domssystem gjennom metoden merindilogun i forbindelse med b\xc3\xbazios-trilling (trilling av skjell)._NEWLINE_Odu er 16 \xc2\xabveier\xc2\xbb, og en blir vist sin skjebne, sine oduer, ved sp\xc3\xa5domsritualet buzios, der 16 sm\xc3\xa5 skjell blir trillet ut over en flate. Alt etter som skjellene er \xc3\xa5pne eller lukkede, alts\xc3\xa5 med over- eller undersiden opp, kan en regne seg fram til en odu. Ett \xc3\xa5pent- og 15 lukkede skjell, for eksempel, er odu nummer \xc3\xa9n, Okaran. To \xc3\xa5pne skjell og 14 lukkede skjell er odu 2, Eji-ok\xc3\xb4. Det finnes 16 odu: 1. Okanran, 2. Eji-ok\xc3\xb4, 3. Et\xc3\xa1 Ogund\xc3\xa1, 4. Irosun, 5. Ox\xc3\xa9, 6. Obar\xc3\xa1, 7. Odi, 8. Eji Onile, 9. Oss\xc3\xa1, 10. Ofun, 11. Owanrin, 12. Eli-Laxebor\xc3\xa1, 13. Eji-Ologbon, 14. Ik\xc3\xa1 Ori, 15. Ogb\xc3\xa9 Ogund\xc3\xa1 og 16. Alafi\xc3\xa1 (ejibe) .'